|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**PRIJEDLOG**

**KLASA:**

**URBROJ:**

**ČAZMA, \_\_\_\_\_\_\_\_\_\_\_\_**

Na temelju članka 9. stavka 3. Zakona o predškolskom odgoju i obrazovanju (“Narodne novine” 10/97, 107/07, 94/13, 98/19, 57/22, 101/23) i članka 34. Statuta Grada Čazme („Službeni vjesnik“ 13/21, 39/25), Gradsko vijeće Grada Čazme na 3. sjednici \_\_\_\_\_\_\_\_\_\_ donijelo je

**O D L U K U**

**o izmjenama i dopunama Odluke o osnivanju Dječjeg vrtića „Pčelica“**

**Članak 1.**

U Odluci o osnivanju Dječjeg vrtića „Pčelica“ u Gradu Čazma („Službeni vjesnik“ 30/97, 21/07), u članku 2. mijenja se stavak 2. koji sada glasi:

„ Sjedište Dječjeg vrtića „Pčelica“ je u Čazmi, Braće Radića 13a, a o promjeni naziva i sjedišta Vrtića odlučuje osnivač. Vrtić obavlja svoju djelatnost na adresi sjedišta i u Podružnici I sa sjedištem na adresi Gornji Draganec 209B, Čazma. Podružnica nije pravna osoba te njenom djelatnošću i poslovanjem prava i obaveze stječe Vrtić. “

**Članak 2.**

Članak 4. mijenja se i sada glasi:

„Prednost pri upisu u Vrtić ostvaruje se sukladno Zakonu, a način ostvarivanja prednosti uređuje Gradonačelnik svojim aktom“.

**Članak 3.**

Članak 8. mijenja se i sada glasi:

„Ravnatelj se bira na temelju javnog natječaja koji raspisuje Upravno vijeće Vrtića u skladu sa Zakonom i Statutom.“

**Članak 4.**

Članak 14. mijenja se i sada glasi:

„Vrtić ne može bez suglasnosti Osnivača:

- promijeniti djelatnost,

- osnovati drugu pravnu osobu,

- udružiti se u zajednicu ustanova,

- dugoročno se zadužiti,

- davati jamstva za kreditno zaduživanje,

- steći, opteretiti ili otuđiti nekretninu,

- steći, opteretiti ili otuđiti pokretnu imovinu pojedinačna vrijednost koje prelazi

30.000,00 EUR

- odlučivati o načinu raspolaganja dobiti i pokriću gubitaka Vrtića,

- mijenjati namjenu objekata i prostora Vrtića.

Vrtić odgovara za stvorene obveze cijelom svojom imovinom.

Osnivač vrtića solidarno odgovara za obveze Vrtića.“

**Članak 5.**

Članak 18. mijenja se i sada glasi:

„Vrtić ima sljedeće opće akte:

* 1. Statut,
  2. Pravilnik o unutarnjem ustrojstvu i načinu rada Vrtića,
  3. Pravilnik o radu,
  4. Pravilnik o upisu djece i ostvarivanju prava i obveza korisnika usluga,
  5. Poslovnik o radu Upravnog vijeća,
  6. Poslovnik o radu Odgojiteljskog vijeća,
  7. druge opće akte koje donosi Upravno vijeće sukladno zakonu, propisu donesenom na temelju zakona i Statutu.“

**Članak 6.**

Ova Odluka stupa na snagu osam dana objave u „Službenom vjesniku“.

**PREDSJEDNIK GRADSKOG VIJEĆA**

**Igor Grčić**